Blaze7451/Wiki-th-20250601 huggingface dataset:
โคเรียโนซอรัส (ออร์นิโธพอด)

โคเรียโนซอรัส โบซองเอนซิส (코레아노사우루스 보성엔시스) ชื่อหมายถึง "กิ้งก่าเกาหลีแห่งเมืองโบซอง" เป็นสกุลหนึ่งของไดโนเสาร์กลุ่มออร์นิโธพอด ฟอสซิลทั้งสามของโคเรียโนซอรัสที่ปรากฏในเดือนพฤษภาคม ค.ศ. 2003 พบว่าอยู่ในยุคครีเทเชียสตอนปลาย ที่แนวซองโซคองโกลเมอเรท จากชายฝั่งตอนใต้ของเขตบี-บอง ไดโนซอร์ฟอสซิลไฟด์สปอต เมืองโบซอง บนคาบสมุทรเกาหลี และมีโฮโลไทป์รหัส KDRC-BB2 มีเพียงโครงกระดูกบางส่วนที่ไร้กะโหลก มีพาราไทป์ในรหัส KDRC-BB1 และ KDRC-BB3  มีชนิดต้นแบบคือ โคเรียโนซอรัส โบซองเอนซิส หลังจากการค้นพบตำแหน่งที่ตั้ง (เมืองโบซอง เขต 5) ได้มีการตั้งชื่อชนิดต้นแบบในเบื้องต้น และได้มีการพรรณาในวิทยานิพนธ์ปริญญาโท โดย ลี แดกิล ในค.ศ. 2008  และได้รับการตีพิมพ์อย่างเป็นทางการ โดย มินฮู, อี แดกิล, คิม จุงคยุน, ลิม จองดอค และปาสคาล โกดิฟรอยท์ ในค.ศ. 2011 
โคเรียโนซอรัส เป็นสิ่งที่ผู้เขียนได้ถือว่าเป็นสมาชิกแรกเริ่มของออร์นิโธพอด จากกลุ่มลูกหลานของสิ่งมีชีวิต ของเซอไพโรซอรัส ชาฟฟี, ออโรโดรมัส มาเคลาอิ และ ออริกโตโดรเมอุส คิวบิกยูลาริส จากที่พวกเขาได้อนุมานวิถีชีวิตของการขุดโพรง

**อ้างอิง**
หมวดหมู่:ไดโนเสาร์ในยุคครีเทเชียส
วิลเลียม แมกคินลีย์

วิลเลียม แมกคินลีย์ (William McKinley; 29 มกราคม ค.ศ. 1843 – 14 กันยายน ค.ศ. 1901)

**ประวัติ**
แม็คคินลีย์ เกิดเมื่อวันที่ 29 มกราคม 1843 ที่ไนลส์ รัฐโอไฮโอ บิดาของเขาคือ วิลเลียม  มารดาของเขาคือ แนนซี่ อัลลิสัน แม็คคินลีย์ บิดาและปู่ของเขาเป็นผู้ค้นพบแร่เหล็ก แม็คคินลีย์สมรสกับ ไอด้า แซ็กตัน ซึ่งเป็นบุตรสาวของนายธนาคารคนสำคัญที่สุดของแคนตัน

**การทำงาน**
การปฏิบัติหน้าที่วาระแรกของแม็คคินลีย์เป็นวาระที่สำคัญสำหรับสหรัฐฯ ประเทศกำลังเจริญรุดหน้าและมีความสนใจหลากหลายกันเป็นจำนวนมาก แม็คคินลีย์ดูเหมือนจะเหมาะสมโดยอุดมคติต่อภารกิจเกี่ยวกับการทำให้ความสนใจต่าง ๆ ที่สับสนคล้องจองกัน เหตุการณ์สำคัญที่สุดในการบริหารของแม็คคินลีย์เป็นผลจากวิกฤติการณ์ในคิวบา เกิดกบฏต่อต้านสเปนโดยพวกรักชาติชาวคิวบา และชาวคิวบาร้องขอความช่วยเหลือจากสหรัฐอเมริกา เดือนเมษายน 1898 มีการประกาศสงครามกับสเปน สงครามสเปน-อเมริกาดำเนินไปเป็นเวลา 4 เดือน สหรัฐฯ เข้าควบคุมดินแดนที่สเปนเคยเป็นเจ้าของที่เปอโตริโก กวม และหมู่เกาะฟิลิปปินส์ ส่วนคิวบาได้รับเอกราช  บ่ายวันที่ 6 กันยายน 1901 ในงานเลี้ยงรับรองของรัฐบาลในบัฟฟาโล นิวยอร์ก แม็คคินลีย์กำลังสัมผัสมืออย่างมีความสุขกับผู้ที่ชื่นชอบเขา ทันใดนั้นมีชายผู้หนึ่งเดินตรงมายังเขาโดยถือผ้าเช็ดหน้าคลุมปืนรีวอลเวอร์อยู่ในมือ กระสุนดังขึ้นสองนัดถูกแม็คคินลีย์ 8 วันต่อมาเขาเสียชีวิต คนร้ายผู้ยิงเขาเป็นพวกหัวรุนแรงชื่อ ลีออน คอนโกรสซ์

หมวดหมู่:ประธานาธิบดีสหรัฐ
หมวดหมู่:บุคคลจากรัฐโอไฮโอ
หมวดหมู่:บุคคลในสงครามสเปน–สหรัฐ
หมวดหมู่:ตระกูลแมกคินลีย์
หมวดหมู่:เสียชีวิตจากอาวุธปืน
หมวดหมู่:ประธานาธิบดีสหรัฐที่ถูกลอบสังหาร
เบนจามิน แฮร์ริสัน

เบนจามิน แฮร์ริสัน (Benjamin Harrison) เกิดวันที่ 20 สิงหาคม ค.ศ. 1833 เป็นประธานาธิบดีสหรัฐคนที่ 23 โดยดำรงตำแหน่งตั้งแต่ ค.ศ. 1889 – ค.ศ. 1893 แฮร์ริสัน ถึงแก่อสัญกรรมในวันที่ 13 มีนาคม ค.ศ. 1901 โดยร่างของเขาถูกฝังที่อินเดียแนโพลิส

**ประวัติ**
แฮร์ริสัน เกิดวันที่ 20 สิงหาคม 1833 บิดาของเขาคือ จอห์น สกอตต์ แฮร์ริสัน มารดาของเขาคือ เอลิซาเบท แรมซีย์ เออร์วิง แฮร์ริสัน ปี 1853 แฮร์ริสัน แต่งงานกับคาโรลิน ลาวิเนียร์ สกอตต์  ปี 1896 เขาแต่งงานอีกครั้งกับหลานสาวภรรยา แมรี สกอตต์ ลอด ดิมมิก

**การทำงาน**
ในยุคของแฮร์ริสัน สหรัฐได้ให้ความสำคัญแก่นโยบายระหว่างประเทศ โดยเฉพาะอย่างยิ่งลาตินอเมริกา และแปซิฟิก  แฮร์ริสันเป็นประธานาธิบดีที่ทำงานหนัก ซื่อสัตย์และมีเกียรติ ถึงแม้ว่าจะไม่ได้รับความนิยมนัก เพราะว่าในพรรคริพับลิกัน เขาไม่มีเสียงสนับสนุนมากพอ เขาพยายามที่จะดำเนินทางสายกลางเกี่ยวกับนโยบายทางสังคม เศรษฐกิจ และการเมือง เพื่อให้อเมริกาเป็นประเทศอุตสาหกรรม

**อ้างอิง**
 ref=calhoun- ref=harrison- ref=moore- ref=sievers- ref=soco- ref=wallace

**หนังสืออ่านเพิ่มเติม**
 publisher=Twenty-First Century Books- Dewey, Davis R.  National Problems: 1880-1897 date=2008-12-28  (1907)- Harrison, Benjamin.  Speeches of Benjamin Harrison, Twenty-third President of the United States (1892), compiled by Charles Hedges.- Morgan, H. Wayne, From Hayes to McKinley: National Party Politics, 1877–1896 (1969)- Volwiler, Albert T., ed.  The Correspondence between Benjamin Harrison and James G. Blaine, 1882–1893 (1940)

**แหล่งข้อมูลอื่น**
  Recording of an 1889 Harrison speech date=2009-11-17  (Vincent Voice LIbrary, Michigan State University)-  HARRISON, Benjamin, (1833 - 1901)-  Benjamin Harrison: Resource Guide, from the Library of Congress-  name=Benjamin Harrison-  Views of an ex-president  by Benjamin Harrison at archive.org
หมวดหมู่:ประธานาธิบดีสหรัฐ
หมวดหมู่:บุคคลจากรัฐโอไฮโอ
หมวดหมู่:บุคคลจากรัฐอินดีแอนา
อัสทราเอีย

เทพีอัสทราเอีย ที่เป็นตัวแทนประจำราศีกันย์
เทพีอัสทราเอีย (Astraea)  เป็นเทพีในตำนานเทพปกรณัมกรีกที่ได้รับการบรรยายว่าเป็นเทพีแห่งความยุติธรรม เทพีที่รักความสงบ เป็นบุตรีของซูสและเธมิส ทำให้รู้จักกันในเรื่องของพรหมจรรย์และความไร้เดียงสา จนเชื่อมโยงไปถึงความยุติธรรมและความสงบสุขของมนุษย์
อัสทราเอียเป็นหญิงพรหมจารีที่ลงมาจากสวรรค์ พร้อมน้องสาวชื่อว่า พูดิซิเตรีย ทั้งคู่ไร้เดียงสา ไม่รับประทานเนื้อสัตว์ เธอปรารถนาให้โลกร่มเย็น ไม่เบียดเบียนกันและกัน แต่มนุษย์กลับรบราฆ่าฟันกัน ขโมยข้าวของ กดขี่ข่มเหง น้องสาวของเธอทนไม่ไหว จึงกลับสู่สวรรค์ แต่เธอยังเชื่อว่าความยุติธรรมบนโลกยังไม่สูญหายไป  เธอทนไม่ได้จึงหนีเข้าไปอยู่ในป่ากับผู้ติดตามไปจำนวนหนึ่ง จนในที่สุด ต้องหนีกลับสวรรค์ เมื่อเข้าสู่ยุคทองแดง ความยุติธรรมหมดลงบนโลกมนุษย์  เธอจึงบดรวงข้าว แล้วหว่านเมล็ดข้าว ไปรอบฟ้า กลายเป็นทางช้างเผือกที่สวยงาม ร่มเย็น และสันติสุข  โดยจะปรากฏให้เห็นเฉพาะ คนที่รักและใฝ่หาสันติภาพ กับความยุติธรรมเท่านั้น และเพื่อเป็นเครื่องเตือนสติ 
บางตำนานอียิปส์กล่าวถึงเทพีไอซิส(Isis)ที่เจอปีศาจพายุไต้ฝุ่นตามรังควาญ เธอจึงใช้เมล็ดรวงข้าว โปยใส่ปีศาจ จึงกลายเป็นกลุ่มดาวหญิงสาว
และเป็นตำนานที่เล่าขานกันมาในเรื่องราศีกันย์ในเวลาอันช้านาน

**อ้างอิง**
http://en.wikipedia.org/wiki/Astraea_(mythology)
หมวดหมู่:Greek goddesses
หมวดหมู่:Justice goddesses
หมวดหมู่:Virgin goddesses
หมวดหมู่:Offspring of Zeus
หมวดหมู่:เทพเจ้ากรีก
หวานนักวันรักแรก

หวานนักวันรักแรก (Flipped) เป็นภาพยนตร์แนวโรแมนติกคอเมดี กำกับโดยร็อบ ไรเนอร์ ออกฉายวันที่ 27 สิงหาคม ค.ศ. 2010 

**เรื่องย่อ**

**นักแสดง**
เมดาไลน์ แคร์รอล...จูลี่  เบเกอร์
*คาลเลน แมคออลีฟฟ์...ไบรซ์  ลอสกี้  

**อ้างอิง**
หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2553
หมวดหมู่:ภาพยนตร์ที่ถ่ายทำในรัฐมิชิแกน
เอกอัครสมณทูต

เอกอัครสมณทูต  (nuncio; apostolic nuncio) เรียกโดยย่อว่าพระสมณทูต  เป็นตำแหน่งตามลำดับชั้นทางทูตในศาสนจักร คำว่า "nuncio" มาจากคำว่า nuntius ในภาษาละตินโบราณ ซึ่งแปลว่า "ผู้แทนทางทูต" (envoy) ซึ่งแสดงถึงฐานันดรศักดิ์ในตำแหน่งทูตตามโครงสร้างองค์กรคริสตจักรโรมันคาทอลิก

**ประวัติ**
เอกอัครสมณทูต (Papal Nuncio; Apostolic Nuncio) ในทางทูตคือผู้แทนถาวร (หัวหน้าคณะทูต) ของสันตะสำนักประจำรัฐเอกราชหรือองค์การระหว่างประเทศ (เช่น  สันนิบาตอาหรับ) มีลำดับชั้นเสมอเอกอัครราชทูตวิสามัญผู้มีอำนาจเต็ม ในทางศาสนจักรพระสมณทูตจะได้รับสมณศักดิ์เป็นอัครมุขนายกเกียรตินามด้วย นอกจากนี้ตามอนุสัญญากรุงเวียนนาว่าด้วยความสัมพันธ์ทางทูตปี 1961 ยังถือว่าเอกอัครสมณทูตมีสถานะเป็นเอกอัครราชทูตเช่นเดียวกับประเทศอื่น ๆ แต่อนุสัญญาดังกล่าวก็อนุญาตหากบางรัฐจะยกสถานะให้สูงกว่าเอกอัครราชทูตอื่น ๆ ในประเทศและมอบตำแหน่งประธานคณะทูตานุทูตแก่พระสมณทูตนั้นโดยมิต้องคำนึงถึงความอาวุโส 
นอกจากนี้พระสมณทูตยังต้องเป็นผู้ประสานงานระหว่างสันตะสำนักกับคณะมุขนายกคาทอลิกในชาติหรือภูมิภาคที่ตนประจำการ คณะมุขนายกระดับชาติหรือภูมิภาคดังกล่าวตามปกติจะมีสภามุขนายกปกครองอยู่ ซึ่งมีมุขนายกหรืออัครมุขนายกที่มีสมณศักดิ์สูงสุดในประเทศนั้นเป็นประธาน 

**เอกอัครสมณทูตในประเทศไทย**
นับตั้งแต่ประเทศไทยสถาปนาความสัมพันธ์ทางทูตกับนครรัฐวาติกันก็มีการแลกเปลี่ยนเอกอัครราชทูต โดยมีอาร์ชบิชอป ฌ็อง ฌาโด (Archbishop Jean Jadot) เป็นเอกอัครสมณทูตวาติกันท่านแรก (ขณะนั้นยังเรียกว่าเอกอัคราชทูตวาติกัน หรือ Pro-Nuncio) มาประจำประเทศไทยเมื่อวันที่ 16 ตุลาคม พ.ศ. 2512  โดยต้องรับผิดชอบรวมถึงมาเลเซียและลาวด้วย 
นับแต่นั้นมาจนปัจจุบัน ประเทศไทยมีเอกอัครสมณทูตมาประจำแล้วทั้งสิ้น 11 คน  ได้แก่- หมายเหตุ พระสมณทูตลำดับที่ 1-5 มีตำแหน่งเป็น Pro-Nuncio ส่วนลำดับที่ 6 เป็นต้นมา มีตำแหน่งเป็น Nuncio 

**อ้างอิง**
หมวดหมู่:นักการทูต
หมวดหมู่:ฐานันดรศักดิ์ในคริสตจักร
อันโตนี ฟัน เลเวินฮุก

อันโตนี ฟีลิปส์ ฟัน เลเวินฮุก (Antonie Philips van Leeuwenhoek; 24 ตุลาคม ค.ศ. 1632 - 26 สิงหาคม ค.ศ. 1723) เป็นนักวิทยาศาสตร์ชาวดัตช์ ได้ชื่อว่าเป็น "บิดาแห่งวิชาจุลชีววิทยา" และถือว่าเป็นนักจุลชีววิทยาคนแรก เขามีชื่อเสียงจากการพัฒนากล้องจุลทรรศน์ และมีส่วนสำคัญในการก่อตั้งสาขาวิชาจุลชีววิทยา เขาเป็นคนแรกที่สังเกตเห็นและสามารถบรรยายองค์ประกอบของเซลล์โดยอาศัยกล้องจุลทรรศน์ของเขาที่สร้างขึ้นด้วยมือ นอกจากนี้เขายังเป็นคนแรกที่บันทึกผลสังเกตเส้นใยของกล้ามเนื้อ, แบคทีเรีย, เซลล์สืบพันธุ์เพศผู้ และการไหลของเลือดในหลอดเลือดฝอย ฟัน เลเวินฮุกไม่ได้เขียนหนังสือใดเป็นจริงเป็นจัง แต่เขียนจดหมายเอาไว้มาก เขามีบุตร 6 คน โดยมีบุตรกับภรรยาคนแรก บาร์บารา เดอ ไม 5 คน นางเสียชีวิตในปี ค.ศ. 1666 ต่อมาเขาแต่งงานใหม่และมีบุตรอีก 1 คนกับกอร์เนลียา สวัลมียึส

**อ้างอิง**

**บรรณานุกรม**
 Alma Smith Payne, The Cleere Observer: A biography of Antoni van Leeuwenhoek, Macmillan, London, 1970.- Dobell, C. (1932, 1960) Anthony van Leeuwenhoek and his little animals.

**แหล่งข้อมูลอื่น**
  จดหมายของฟัน เลเวินฮุก ถึง ราชสมาคมแห่งลอนดอน-  Lens on Leeuwenhoek date=2011-07-23  (site on Leeuwenhoek's life and observations)-  Vermeer connection website-  บทความเกี่ยวกับฟัน เลเวินฮุก ที่มหาวิทยาลัยแคลิฟอร์เนีย เบิร์กลีย์- name=Antoni van Leeuwenhoek-  Retrospective paper on the Leeuwenhoek research โดย Brian J. Ford.-  Images seen through a van Leeuwenhoek microscope by Brian J. Ford
หมวดหมู่:บุคคลที่เกิดในปี พ.ศ. 2175
หมวดหมู่:บุคคลที่เสียชีวิตในปี พ.ศ. 2266
หมวดหมู่:นักชีววิทยาชาวดัตช์
หมวดหมู่:ภาคีสมาชิกราชสมาคมแห่งลอนดอน
หมวดหมู่:บุคคลจากเดลฟท์
Owned

ป้ายที่มีคำว่า "owning"
Owned เป็นศัพท์สแลง เริ่มใช้กันโดยในยุค 90 โดยนักเลงคอมพิวเตอร์ ซึ่งหมายถึงการได้รับสิทธิระกับรูท (rooting) พูดอีกอย่างคือการควบคุมคอมพิวเตอร์ผู้อื่นได้
รากศัพท์ของมันมาจากคำว่าเป็นเจ้าของ (own) เช่น ฉันเป็นเจ้าของเครือข่ายของ ICT (I owned the network at ICT) นั่นก็หมายถึงการเจาะระบบเข้าไปในเซิร์ฟเวอร์และได้รับสิทธิเทียบเท่าผู้ดูแลระบบหรือเข้าของเซิร์ฟเวอร์นั้น ๆ ตัวอย่างอื่น ๆ เช่น "I owned you." "You got owned." ซึ่งหมายถึงคุณเป็นของฉันแล้ว หรือคุณเป็นหนี้ฉันในอีกความหมาย
คำว่า Owned ถูกใช้ทั่วไปหลังจากนั้น โดยมันหมายถึงการเจาะระบบทุกชนิด แต่ใช้กันแพร่หลายในการเจาะเว็บไซต์ และได้แพร่ไปสู่วงการนักเล่นเกมหมายถึงได้ชนะผู้อื่นในเกม
คำอื่น ๆ ที่มีความหมายเดียวกันคือ wn3d, 0wn3d, pwned, pooned และในคำอื่น ๆ ที่ถูกเขียนในรูปแบบลีท
หมวดหมู่:สแลง
สืบ-สาว-ราว-รัก

สืบ-สาว-ราว-รัก  เป็นละครโทรทัศน์สัญชาติไทย สร้างโดยบริษัทดาราวิดีโอ จากบทประพันธ์ของ เจษฎา คฑาหัสต์ แนวละคร แอ็คชั่น-คอมเมดี้ บทโทรทัศน์โดย ช่างปั้นเรื่อง กำกับการแสดงโดย วีระชัย รุ่งเรือง
ออกอากาศทางช่อง 7 วันศุกร์ เสาร์ อาทิตย์

**นักแสดง**

**เพลงประกอบละคร**
 สืบสาวราวรัก - Mickey- ดาวประดับฟ้า - รพีพัทร เอกพันธ์กุล,พาทิศ พิสิทธิ์กุล- รักเธอคนเดียว - Taxi แท็กซี่ ft. ไมค์ ภิรมย์พร- ช่างไม่รู้เลย - ตั้ม สมประสงค์
หมวดหมู่:ละครโทรทัศน์ไทย
ชิโมโนเซกิ

ชิโมโนเซกิ (Shimonoseki-shi) เป็นนครในจังหวัดยามางูจิ ประเทศญี่ปุ่น ตั้งอยู่ทางปลายทิศตะวันตกเฉียงใต้สุดของเกาะฮนชูติดกับช่องแคบสึชิมะ และอยู่ฝั่งตรงกันข้ามกับเมืองคิตะกีวชู จังหวัดฟูกูโอกะ โดยมีช่องแคบคัมมงกั้นระหว่างกัน มีขนาดพื้นที่ทั้งสิ้น 716.14 ตารางกิโลเมตร ในปี พ.ศ. 2553 มีจำนวนประชากรทั้งสิ้น 280,386 คน

**เมืองพี่น้อง**
ชิโมโนเซกิเป็นเมืองพี่น้องกับ:
*BRA ซังตูส บราซิล (1971)
*TUR อิสตันบูล ตุรกี (1972)
*KOR ปูซาน เกาหลีใต้ (1976)
*CHN ชิงเต่า จีน (1979)
*USA พิตส์เบิร์ก (แคลิฟอร์เนีย) สหรัฐ (1998)

**อ้างอิง**

**แหล่งข้อมูลอื่น**
 ชิโมโนเซกิ-  เว็บไซต์ทางการ-  เว็บไซต์ทางการหลากภาษา- Shimonoseki- 4016541-  City Tourism Promotion Film Shimonoseki City Official Channel

หมวดหมู่:นครในจังหวัดยามางูจิ
หมวดหมู่:เมืองท่าในประเทศญี่ปุ่น
แผ่นดินไหวในลอร์กา พ.ศ. 2554

แผ่นดินไหวในลอร์กา พ.ศ. 2554 เป็นแผ่นดินไหวขนาดปานกลาง 5.1 โมเมนต์แมกนิจูด ซึ่งสร้างความเสียหายใหญ่หลวงแก่ท้องถิ่นแคว้นมูร์เซีย ประเทศสเปน เกิดขึ้นเมื่อเวลา 18.47 น. ตามเวลาออมแสงยุโรปกลาง (16:47 UTC) ของวันที่ 11 พฤษภาคม พ.ศ. 2554 โดยมีจุดศูนย์กลางแผ่นดินไหวลึกลงไปเพียง 1 กิโลเมตร ใกล้กับเมืองลอร์กา ทำให้เกิดความตื่นตระหนกแก่ชาวเมืองและทำให้ต้องอพยพออกจากบ้านเรือนเป็นจำนวนมาก แผ่นดินไหวดังกล่าวเกิดขึ้นหลังจากแผ่นดินไหวนำขนาด 4.4 โมเมนต์แมกนิจูด เมื่อเวลา 17.05 น. (15:05 UTC) ซึ่งสร้างความเสียหายใหญ่หลวงแก่อาคารเก่าแก่ของเมือง อย่างเช่น หอคอยเอสโปลอนแห่งปราสาทลอร์กา ซึ่งได้รับความเสียหาย มีผู้เสียชีวิตสามคนจากบัวคอร์นิซ (cornice) ที่ถล่มลงมา ส่วนผู้เสียชีวิตที่ได้รับการยืนยันแล้วมีจำนวนเก้าคน ขณะที่อีกหลายร้อยคนได้รับบาดเจ็บ แผ่นดินไหวครั้งดังกล่าวนับว่าเป็นแผ่นดินไหวครั้งรุนแรงที่สุดในสเปนนับตั้งแต่ พ.ศ. 2499

**อ้างอิง**
ลอร์กา 2554
ลอร์กา 2554
แผ่นดินไหวในจังหวัดฟูกูชิมะ เมษายน พ.ศ. 2554

แผ่นดินไหวในจังหวัดฟูกูชิมะ เมษายน พ.ศ. 2554 เป็นแผ่นดินไหวตามภายในแผ่นเปลือกโลกความรุนแรง 6.6 โมเมนต์แมกนิจูด ซึ่งเกิดขึ้นเมื่อเวลา 17.16 น. ตามเวลามาตรฐานญี่ปุ่น (08:16 UTC) ของวันที่ 11 เมษายน พ.ศ. 2554 จุดศูนย์กลางแผ่นดินไหวอยู่ในแผ่นดินห่างจากเมืองอิวากิไปทางตะวันตก 36 กิโลเมตร และอยู่ลึกลงไปใต้ดินเพียง 10 กิโลเมตร ทำให้เกิดแรงสั่นสะเทือนซึ่งสร้างความเสียหายปานกลางเป็นวงกว้าง แผ่นดินไหวครั้งนี้นับเป็นหนึ่งในแผ่นดินไหวตามจำนวนมากที่เกิดขึ้นหลังแผ่นดินไหวในโทโฮกุเมื่อวันที่ 11 มีนาคม และเป็นครั้งรุนแรงที่สุดที่มีจุดศูนย์กลางแผ่นดินไหวอยู่ในแผ่นดิน
แผ่นดินไหวครั้งนี้เกิดขึ้นเป็นผลมาจากการเลื่อนปกติไปทางตะวันตกของอิวากิ และทำให้เกิดดินถล่มในเขตภูเขาที่อยู่ติดกัน มีรายงานการเกิดอัคคีภัยบางแห่ง และบ้านเรือนราว 220,000 ครัวเรือนไม่มีกระแสไฟฟ้าใช้ ถึงแม้ว่าจะมีประกาศเตือนภัยสึนามิในท้องถิ่น แต่ไม่มีรายงานคลื่นขนาดใหญ่ผิดปกติเลย ยังไม่มีรายงานเบื้องต้นเกี่ยวกับความเสียหายที่เกิดขึ้นแก่อาคาร แต่ทำให้มีผู้เสียชีวิตแล้วหกศพ และอีกหลายคนได้รับบาดเจ็บ
ที่จังหวัดอิบารากิ มีผู้เสียชีวิต 1 คน บาดเจ็บ 5 คน

**อ้างอิง**
หมวดหมู่:แผ่นดินไหวในประเทศญี่ปุ่น
ฟูกูชิมะ
หมวดหมู่:แผ่นดินไหวในภูมิภาคโทโฮกุ
หมวดหมู่:แผ่นดินไหวในจังหวัดฟูกูชิมะ
เวลามาตรฐานญี่ปุ่น

เวลามาตรฐานญี่ปุ่น (JST; 日本標準時 หรือ 中央標準時) เป็นเขตเวลามาตรฐานของประเทศญี่ปุ่น และเร็วกว่า UTC 9 ชั่วโมง ยกตัวอย่างเช่น หาก UTC เป็นเวลาเที่ยงคืน (00:00) ประเทศญี่ปุ่นจะเป็นเวลา 09:00 ประเทศญี่ปุ่นไม่มีการใช้เวลาออมแสง ถึงแม้ว่าระหว่างปี ค.ศ. 1948-1951 ประเทศญี่ปุ่นภายใต้ยึดครองสหรัฐอเมริกา เคยใช้เวลาออมแสงระหว่างวันอาทิตย์แรกของเดือนพฤษภาคม เมื่อเวลา 02:00 ไปจนถึงวันเสาร์ที่สองของเดือนกันยายน เมื่อเวลา 02:00 ยกเว้นปี ค.ศ. 1949 ที่เริ่มตั้งแต่วันอาทิตย์แรกของเดือนเมษายน จนถึงปัจจุบันมีความพยายามที่จะใช้เวลาออมแสงอีกครั้งในญี่ปุ่น แต่จนถึงปัจจุบันยังไม่มีการใช้แต่อย่างใด
เวลามาตรฐานญี่ปุ่นเป็นเวลาเดียวกับเวลามาตรฐานเกาหลี เวลามาตรฐานอินโดนีเซียตะวันออก และเวลายาคุทซก์ ระหว่างสงครามโลกครั้งที่สอง มักถูกเรียกว่า เวลามาตรฐานโตเกียว ในบริบทตะวันตก

**อ้างอิง**
หมวดหมู่:เขตเวลา
แผ่นดินไหวในประเทศปากีสถาน พ.ศ. 2554

แผ่นดินไหวในประเทศปากีสถาน พ.ศ. 2554 เป็นแผ่นดินไหวขนาด 7.2 โมเมนต์แมกนิจูด ซึ่งมีจุดศูนย์กลางแผ่นดินไหวห่างจากเมืองดัลบันดินในแคว้นบาโลชิสถานไปทางทิศตะวันตก 45 กิโลเมตร จุดศูนย์กลางแผ่นดินไหวตั้งอยู่ในเขตประชากรเบาบาง สำนักงานสำรวจทางธรณีวิทยาสหรัฐ (USGS) รายงานว่าแผ่นดินไหวเกิดขึ้นเมื่อเวลา 1.23 น. ตามเวลาท้องถิ่น ของวันที่ 19 มกราคม พ.ศ. 2554 (20:23:17 UTC ของวันที่ 18 มกราคม) จุดศูนย์กลางแผ่นดินไหวมีความลึก 84 กิโลเมตร
แรงสั่นสะเทือนสามารถรู้สึกได้ในหลายประเทศ บ้านดินราว 200 หลังคาเรือน รวมไปถึงสำนักงานราชการบางแห่ง มีรายงานว่าได้รับความเสียหายในพื้นที่ดัลบันดินในปากีสถาน ผู้หญิงสองคนในเคว็ตตาเสียชีวิตด้วยโรคหัวใจกำเริบหลังจากแผ่นดินไหว ซึ่งอยู่ห่างจากจุดศูนย์กลางแผ่นดินไหวไปทางทิศตะวันออกเฉียงเหนือ 330 กิโลเมตร ซึ่งมีความรุนแรงตามมาตราเมอร์แคลลี IV
สภาพธรณีแปรสัณฐานในภูมิภาคนี้ส่วนใหญ่เป็นการเคลื่อนไหวของแผ่นอาหรับ แผ่นอินเดีย และแผ่นยูเรเซีย แผ่นดินไหวเกิดขึ้นเป็นผลมาจากการเลื่อนปกติภายในธรณีภาคของแผ่นอาหรับที่มุดตัวลง

**อ้างอิง**
ปากีสถาน 2554
ปากีสถาน 2554
ทากัตสึกิ

ทากัตสึกิ (Takatsuki-shi) เป็นนครในจังหวัดโอซากะ ประเทศญี่ปุ่น ก่อตั้งเมื่อวันที่ 1 มกราคม ค.ศ. 1943 ตั้งอยู่ทางตอนเหนือของจังหวัดโอซากะ และตั้งอยู่กึ่งกลางเส้นทางการเดินทางระหว่างนครโอซากะกับนครเกียวโต มีขนาดพื้นที่ทั้งสิ้น 105.31 ตารางกิโลเมตร ใน ค.ศ. 2020 มีจำนวนประชากรประมาณ 347,944 คน มีความหนาแน่นของประชากร 3,300 คนต่อตารางกิโลเมตร

**ภูมิศาสตร์**
ลักษณะภูมิประเทศของนครทาคัตสึกิมีทั้งพื้นที่ที่เป็นภูเขา หุบเขา เนินเขา ที่ราบสูง และที่ราบลุ่มน้ำ

**เทศบาลข้างเคียง**
 จังหวัดเกียวโต
** เขตนิชิเกียว นครเกียวโต
** นครคาเมโอกะ- จังหวัดโอซากะ
** เมืองชิมาโมโตะ
** นครเซ็ตสึ
** นครเนยางาวะ
** นครอิบารากิ
** นครฮิรากาตะ

**อ้างอิง**

**แหล่งข้อมูลอื่น**
 Takatsuki, Osaka- ทากัตสึกิ-  เว็บไซต์ทางการนครทากัตสึกิ ja-  เว็บไซต์ทางการนครทากัตสึกิ en
หมวดหมู่:นครในจังหวัดโอซากะ
ปรีไมราลีกา

ปรีไมราลีกา (Primeira Liga) หรือชื่อที่ใช้ปัจจุบันคือ ลีกาปูร์ตูกาลเบ็ตคลิก (Liga Portugal Betclic) ตามชื่อผู้สนับสนุนหลัก เป็นลีกการแข่งฟุตบอลอาชีพสูงสุดในโปรตุเกส ผู้ชนะในปัจจุบันคือ สโมสรฟุตบอลไบฟีกา ถือเป็นลีกอันดับ 6 ของยุโรปในการจัดอันดับของยูฟ่าใน ค.ศ. 2011 ทีมที่เข้าแข่งขันในแต่ละฤดูกาลมี 16 ทีม แต่มีเพียง 5 ทีมเท่านั้นที่เคยเป็นผู้ชนะเลิศ
เมื่อจบฤดูกาล 2 ทีมอันดับสุดท้ายของตารางจะตกชั้นลงในเล่นในซือกุงดาลีกา และทีมจากซือกุงดาลีกาจะเลื่อนชั้นขึ้นมา ส่วน 2 ทีมที่อันดับดีสุดจะได้ผ่านเข้าไปเล่นในยูฟ่าแชมเปียนส์ลีก โดยทีมชนะเลิศจะผ่านเข้าไปรอในรอบแบ่งกลุ่มและได้อยู่โถ 1 ในขณะที่ทีมอันดับ 2 จะต้องแข่งรอบเพลย์ออฟอีกทีหนึ่ง ส่วนอันดับ 3 จะมีสิทธิเข้าไปเล่นในยูฟ่ายูโรปาลีก

**สโมสรที่เข้าร่วมปรีไมราลีกา (ฤดูกาล 2024–25)**

**ทีมชนะเลิศ**

**ดูเพิ่ม**
 ฟุตบอลในประเทศโปรตุเกส

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ 

หมวดหมู่:ฟุตบอลในประเทศโปรตุเกส
หมวดหมู่:ฟุตบอลลีกสูงสุด
หมวดหมู่:ก่อตั้งในปี พ.ศ. 2477
ดัชนีอุตสาหกรรมดาวโจนส์

ผังดาวโจนส์ 2439-2568
ดัชนีอุตสาหกรรมดาวโจนส์ (Dow Jones Industrial Average), เป็นดัชนีตลาดหลักทรัพย์ดัชนีหนึ่ง และเป็นหนึ่งในดัชนีซึ่งถูกสร้างโดยชาลส์ ดาว บรรณาธิการวอลล์สตรีทเจอร์นัล และผู้ร่วมก่อตั้งดาวโจนส์แอนด์คอมพานี ปัจจุบันเป็นของกลุ่มซีเอ็มอีกรุ๊ป ชื่อของดัชนีอุตสาหกรรมดาวโจนส์ถูกตั้งขึ้นตามชื่อของชาลส์ ดาว และเอ็ดเวิร์ด โจนส์ นักสถิติ ดัชนีนี้แสดงถึงการซื้อขายหุ้นของบริษัทมหาชนขนาดใหญ่ 30 บริษัทในสหรัฐอเมริกาในระหว่างช่วงเวลาที่ตลาดหลักทรัพย์เปิดให้ซื้อขายตามปกติ มันเป็นดัชนีตลาดหลักทรัพย์สหรัฐอเมริกาที่เก่าแก่ที่สุดเป็นอันดับสองรองจากดัชนีคมนาคมดาวโจนส์ ซึ่งถูกสร้างโดยดาวเช่นกัน

**อ้างอิง**
หมวดหมู่:บริษัทจดทะเบียนในตลาดหลักทรัพย์นิวยอร์ก
มีเก

มีเกล อันเคล กอนซาเลซ กอนซาเลซ (Miguel Ángel González González) หรือ มีเก (Migue) เกิดเมื่อวันที่ 14 มีนาคม ค.ศ. 1980 ที่เมืองเทร์รัสซา แคว้นคาเทโลเนีย เป็นนักฟุตบอลชาวสเปน เล่นให้กับสโมสรฟุตบอลคีโรนา ตำแหน่งกองหลัง
หมวดหมู่:นักฟุตบอลชาวสเปน
หมวดหมู่:บุคคลจากแคว้นกาตาลุญญา
หมวดหมู่:นักฟุตบอลชาวกาตาลา
หมวดหมู่:กองหลังฟุตบอล
ชะนีมือดำ

File:Possible-Role-of-Mother-Daughter-Vocal-Interactions-on-the-Development-of-Species-Specific-Song-in-pone.0071432.s006.oga
ชะนีมือดำ (Agile gibbon, Black-handed gibbon) เป็นชะนีชนิดหนึ่ง มีชื่อวิทยาศาสตร์ว่า Hylobates agilis
จัดเป็นหนึ่งในสี่ชนิดของชะนีที่สามารถพบได้ในประเทศไทย ชะนีมือดำดั้งเดิมเคยถูกจัดให้เป็นชนิดย่อยของชะนีมือขาวหรือชะนีธรรมดา (H. lar) เช่นเดียวกับชะนีมงกุฎ  (H. pileatus) แต่เมื่อมีการศึกษาเพิ่มเติมพบว่ามีบางอย่างที่แตกต่างออกไป เช่น เสียงร้องที่เป็นเอกลักษณ์เฉพาะกว่าและการแพร่กระจายพันธุ์ จึงจัดให้เป็นชนิดใหม่
ชะนีมือดำมีลักษณะทั่วไปคล้ายกับชะนีมือขาว โดยสีของลำตัวจะมีทั้งสีเทา, ดำ และสีน้ำตาลแก่ ซึ่งความแตกต่างของสีนี้จะไม่เกี่ยวกับเพศหรือวัยเช่นเดียวกับในชะนีมือขาว โดยที่ตัวใดเกิดเป็นสีใดก็จะเป็นสีนั้นไปตลอด ชะนีมือดำจะแตกต่างจากชะนีมือขาวตรงที่ขนที่มือและเท้าเป็นสีดำ อันเป็นที่มาของชื่อ บริเวณกระหม่อมแบนกว่า และมีขนข้างส่วนหัวยาวกว่า ทำให้เวลาดูทางด้านหน้าส่วนหัวจะเป็นรูปสามเหลี่ยม ในขณะที่ส่วนหัวของชะนีมือขาวจะดูเป็นรูปกลม 
มีการแพร่กระจายพันธุ์ในประเทศไทย เฉพาะในป่าดิบภาคใต้ตอนล่างที่ติดกับมาเลเซียเท่านั้น จากนั้นจะพบได้ตลอดทั้งแหลมมลายู จนถึงเกาะสุมาตราและเกาะบอร์เนียว ขณะที่นิเวศวิทยาและพฤติกรรมก็คล้ายคลึงกับชะนีชนิดอื่น ๆ  สถานะการอนุรักษ์ในอนุสัญญาไซเตสจัดให้อยู่ในบัญชีหมายเลข 1 (Appendix I) คือ ห้ามค้าขายหรือมีไว้ครอบครองเด็ดขาด เว้นแต่จะเป็นไปเพื่อการศึกษาหรือวิจัยขยายพันธุ์

**อ้างอิง**

**แหล่งข้อมูลอื่น**
หมวดหมู่:สัตว์ป่าคุ้มครอง
หมวดหมู่:ชะนี
หมวดหมู่:สัตว์ที่พบบนเกาะบอร์เนียว
จุมพฏ บุญใหญ่

จุมพฏ บุญใหญ่ (เกิด 21 กุมภาพันธ์ พ.ศ. 2497) อดีตสมาชิกสภาผู้แทนราษฎรจังหวัดสกลนคร 1 สมัย สังกัดพรรคพลังประชาชน ปัจจุบันสังกัดพรรคประชาธิปัตย์

**ประวัติ**
จุมพฏ เกิดเมื่อวันที่ 21 กุมภาพันธ์ พ.ศ. 2497 จบการศึกษา คณะนิติศาสตร์ สาขากฎหมาย จากมหาวิทยาลัยรามคำแหง และสอบไล่ได้เป็นเนติบัณฑิตไทยแห่งสำนักอบรมศึกษากฎหมายแห่งเนติบัณฑิตยสภา เมื่อจบแล้วได้ประกอบอาชีพเป็นทนายความและครู

**งานการเมือง**
ในทางการเมืองระดับท้องถิ่นเป็นสมาชิกสภาและรองประธานสภา จังหวัดสกลนคร เขตอำเภอเมือง เมื่อปี พ.ศ. 2528 ในระดับประเทศ นายจุมพฏเป็นประธานสาขาพรรคประชาธิปัตย์ เขตจังหวัดสกลนคร ในปี พ.ศ. 2529 ในการเลือกตั้งสมาชิกสภาผู้แทนราษฎรเมื่อปี พ.ศ. 2550 จุมพฏได้ลงรับเลือกตั้งในสังกัดพรรคพลังประชาชนและได้รับเลือกตั้ง โดยมีตำแหน่งเป็นกรรมการประสานงานสภาผู้แทนราษฎรและกรรมาธิการการพัฒนาการเมือง การสื่อสารมวลชน และการมีส่วนร่วมของประชาชน
แต่แล้วในกลางปี พ.ศ. 2552 จุมพฏได้มีท่าทีตีจากจากพรรคเพื่อไทย ซึ่งแปรสภาพจากพรรคพลังประชาชน โดยหันไปร่วมกิจกรรมกับพรรคภูมิใจไทย ยังความไม่พอใจให้แก่สมาชิกพรรคเพื่อไทยเป็นอย่างมาก ในที่สุดทางพรรคก็ได้มีมติขับออกจากพรรค และศาลรัฐธรรมนูญก็ได้มีมติชี้ขาดว่านายจุมพฏก็ได้พ้นจากสมาชิกภาพของพรรคเพื่อไทย
ในการเลือกตั้งสมาชิกสภาผู้แทนราษฎรเมื่อปี พ.ศ. 2554 จุมพฏได้ย้ายกลับเข้าพรรคประชาธิปัตย์อีกครั้ง โดยให้เหตุผลว่าถูกโจมตีว่าเป็นนักการเมืองที่ถูกซื้อตัว ซึ่งเรื่องการย้ายพรรคนี้ ทางแกนนำของพรรคภูมิใจไทย เช่น เนวิน ชิดชอบ หรือ อนุทิน ชาญวีรกูล ก็ได้รับทราบและเข้าใจแล้ว โดยได้ลงในเขต 6 (ประกอบไปด้วย อำเภอวานรนิวาส และ อำเภอเจริญศิลป์ ยกเว้นตำบลโคกศิลา) แต่ผลการเลือกตั้ง จุมพฎ ไม่ได้รับเลือกตั้ง โดยแพ้ให้กับเสรี สาระนันท์ จากพรรคเพื่อไทย

**เครื่องราชอิสริยาภรณ์**

**อ้างอิง**
หมวดหมู่:บุคคลจากจังหวัดสกลนคร
หมวดหมู่:สมาชิกสภาผู้แทนราษฎรจังหวัดสกลนคร
หมวดหมู่:ครูชาวไทย
หมวดหมู่:บุคคลจากคณะนิติศาสตร์ มหาวิทยาลัยรามคำแหง
หมวดหมู่:วิสามัญสมาชิกเนติบัณฑิตยสภา
หมวดหมู่:ทนายความชาวไทย
หมวดหมู่:นักการเมืองพรรคประชาธิปัตย์
หมวดหมู่:พรรคประชาชน (พ.ศ. 2531)
หมวดหมู่:พรรคสามัคคีธรรม
หมวดหมู่:พรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:พรรคภูมิใจไทย
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
ในรอยรัก

ในรอยรัก ละครโทรทัศน์ไทยออกอากาศทางช่อง 7 สร้างโดย บริษัท ดาราวิดีโอ จำกัด บทประพันธ์โดย วราภา บทโทรทัศน์โดย ภาวิต กำกับการแสดงโดย สำรวย รักชาติ

**นักแสดงนำ**
 ชื่อละคร  ในรอยรัก- บทประพันธ์ วราภา- บทโทรทัศน์  ฉายฉันท์- กำกับการแสดง  สำรวย รักชาติ- ผู้ผลิต  บริษัท ดาราวิดีโอ จำกัด
หมวดหมู่:นวนิยายไทย
หมวดหมู่:ละครโทรทัศน์ไทย

**อ้างอิง**
หมวดหมู่:ละครโทรทัศน์ไทย
หมวดหมู่:ละครโทรทัศน์ช่อง 7
หมวดหมู่:ละครโทรทัศน์โดยดาราวิดีโอ
หมวดหมู่:นวนิยายไทยที่ประพันธ์โดย วราภา
หมวดหมู่:ละครโทรทัศน์ที่กำกับโดย สำรวย รักชาติ
หมวดหมู่:ละครโทรทัศน์ไทยในปี พ.ศ. 2554
หมวดหมู่:ละครโทรทัศน์ไทยในคริสต์ทศวรรษ 2010
ไดอานา (แก้ความกำกวม)

ไดอานา อาจหมายถึง- ไดอานา (ชื่อ) - เป็นชื่อของคนทั่วไป- ไดอานา เจ้าหญิงแห่งเวลส์ - อดีตพระสุณิสาในสมเด็จพระราชินีนาถเอลิซาเบธที่ 2- ไดอาน่า จงจินตนาการ - พิธีกร, ดีเจ และนักแสดงชาวไทย-ฮ่องกง- เทพีไดอานา - เทพีแห่งการล่าสัตว์ในตำนานเทพเจ้าโรมัน

**ตัวละครในบันเทิงคดี**
 ไดอานา - ตัวละครจากเรื่องเจเวลเพ็ต- ไดอาน่า (โปเกมอน) - ตัวละครจากเรื่องโปเกมอน- ไดอาน่า (เซเลอร์มูน) - ตัวละครจากเรื่องเซเลอร์มูน- ไดอานา เวลลิงตัน - ตัวละครจากเรื่องล่าขุมทรัพย์สุดขอบฟ้า- ไดอาน่า เดเลีย - ตัวละครจากเรื่องลา ฟลอร่า โรงเรียนป่วนก๊วนเจ้าหญิง- ไดอาน่า ลอมบาร์ด - ตัวละครจากเรื่องมาร์ติน มิสเตอรี่

**ดูเพิ่ม**
 รอนนี (แก้ความกำกวม)- ลูซี (แก้ความกำกวม)- ลานา (แก้ความกำกวม)
โดโดเมกิ

ภาพเขียนบรรยายลักษณะของโดะโดะเมะกิ
โดโดเมกิ (百々目鬼 dodomeki) หรือ ปีศาจร้อยตา เป็นปีศาจของญี่ปุ่น  อาศัยอยู่บนร่างกายของมนุษย์ มีลักษณะเป็นดวงตาลามไปทั่วร่างกาย
เรื่องมีอยู่ว่าในสมัยอดีต มีหญิงคนหนึ่ง เธอมีแขนที่ยาวและสามารถใช้มือและแขนได้อย่างคล่องแคล่ว เธอมีนิสัยชอบลักเล็กขโมยน้อย คนสมัยอดีตจะเรียกขโมยแบบนี้ว่า "เทนางะ" (คนแขนยาว) แต่เงินที่ผู้หญิงคนนั้นขโมยไปจะติดตามร่างกายของเธอทันที และเงินที่ติดตามร่างกายนั้นต่อมาก็จะกลายเป็นดวงตา เลยเรียกว่าโดโดเมกิ (ปีศาจร้อยตา) คนสมัยอดีตเรียกเหรียญที่มีรูว่า "โชโมกุ" ซึ่งมีความหมายว่า ตาของนก ทำให้คนสมัยโบราณรู้สึกว่า เหรียญกับตานั้นเป็นสิ่งที่เป็นประเภทเดียวกันมีลักษณะคล้ายกัน

**ดูเพิ่ม**
 รายชื่อสิ่งมีชีวิตจากปกรณัมญี่ปุ่น
หมวดหมู่:โยไก
ดอยภูแว

ดอยภูแว เป็นภูเขาในเขตอุทยานแห่งชาติดอยภูคา อยู่ในพื้นที่ตำบลขุนน่าน อำเภอเฉลิมพระเกียรติ จังหวัดน่าน สูงจากระดับน้ำทะเล 1,837 เมตร  ลักษณะเป็นทุ่งหญ้าปกคลุม และมีลานหินกระจายอยู่หลายแห่ง เช่น ผาแอ่น ผาผึ้ง ผาขี้นก    มีพรรณไม้ที่จัดว่าเป็นกึ่งอัลไพน์ (Subalpine Zone) มีการค้นพบพรรณไม้ที่หายาก เช่น  กุหลาบขาวเชียงดาว ปาล์มรักเมฆหรือค้อเชียงดาว
การเดินทางโดยรถยนต์ จากที่ทำการอุทยาน ไปถึงหน่วยพิทักษ์อุทยานแห่งชาติดอยภูคาที่ 9 (บ้านด่าน) ระยะทาง 63 กิโลเมตร และเดินเท้าขึ้นยอดดอยประมาณ 6 กิโลเมตร

**อ้างอิง**

**แหล่งข้อมูลอื่น**
101.116667
หมวดหมู่:ภูเขาในจังหวัดน่าน
ภูแว‎
หมวดหมู่:อำเภอเฉลิมพระเกียรติ (จังหวัดน่าน)
ตะพาบหัวกบลาย

ตะพาบหัวกบลาย (New Guinea giant softshell turtle, Bibron's giant softshell turtle) เป็นตะพาบชนิดหนึ่ง มีชื่อวิทยาศาสตร์ว่า  Pelochelys bibroni จัดเป็นตะพาบอยู่ในสกุลตะพาบหัวกบ (Pelochelys)
มีรูปร่างคล้ายตะพาบชนิดอื่น  ๆ ในสกุลเดียวกัน แต่บางตัวมีลวดลายบนกระดองคล้ายกับตะพาบในสกุล Chitra หรือตะพาบม่านลายด้วย โดยพบได้บนเกาะนิวกินี, นิวกินีตะวันตก, ปาปัวนิวกินี และทางตอนเหนือของออสเตรเลีย ขนาดโตเต็มที่มีขนาดเล็กกว่าตะพาบหัวกบ (P. cantorii) ซึ่งเป็นชนิดที่พบได้ในภูมิภาคอินโดจีน เล็กน้อย
นิยมเลี้ยงเป็นสัตว์เลี้ยง สำหรับตัวที่มีลวดลายคล้ายกับตะพาบม่านลาย จะถูกเรียกว่า "ตะพาบม่านลายนิวกินี" สำหรับในประเทศไทยเคยมีการนำเข้ามาจำหน่ายเป็นสัตว์เลี้ยงประมาณ 10 ตัว
อนึ่ง ชื่อวิทยาศาสตร์ของตะพาบหัวกบลายนั้น บางข้อมูลใช้เป็นชื่อซ้ำซ้อนกับตะพาบหัวกบชนิด P. cantorii ซึ่งเป็นคนละชนิดกัน โดยที่ชนิดหลังนี้จะพบได้ในประเทศไทย 

**อ้างอิง**

**แหล่งข้อมูลอื่น**
 Bibron's giant softshell turtle date=2011-08-06 
หมวดหมู่:สกุลตะพาบหัวกบ
หมวดหมู่:สัตว์เลื้อยคลานที่เป็นสัตว์เลี้ยง
หมวดหมู่:สัตว์ที่พบในประเทศออสเตรเลีย
แฮร์รี เรดแนปป์

เฮนรี เจมส์ "แฮร์รี" เรดแนปป์ (Henry James "Harry" Redknapp) เกิดวันที่ 2 มีนาคม ค.ศ. 1947 เป็นอดีตนักฟุตบอล เขาเริ่มเป็นผู้จัดการทีมฟุตบอลตั้งแต่ ค.ศ. 1983 โดยเริ่มต้นกับสโมสรฟุตบอลบอร์นมัท 
เขาเคยเป็นผู้จัดการทีมสโมสรฟุตบอลโบร์นมัท เวสต์แฮมยูไนเต็ด พอร์ตสมัท (2 ครั้ง) เซาแทมป์ตัน และ ปัจจุบันเขาเป็นผู้จัดการทีมฟุตบอลสโมสรฟุตบอลทอตแนมฮ็อตสเปอร์ ขณะที่เป็นผู้จัดการทีมพอร์ตสมัทครั้งที่ 2 เขานำทีมชนะการแข่งขันเอฟเอคัป 2008 และเมื่อจบฤดูกาล 2009–10 เขานำทอตแนมฮ็อตสเปอร์สู่ยูฟ่าแชมเปียนส์ลีก เป็นครั้งแรกของสโมสร
บุตรชายของเขา เจมี เรดแนปป์ เป็นนักฟุตบอลเล่นในโบร์นมัทและเซาแทมป์ตัน เขายังเป็นลุงของนักฟุตบอลสโมสรฟุตบอลเชลซี แฟรงก์ แลมพาร์ด ที่เคยเป็นนักฟุตบอลในทีมเมื่อเขาเป็นผู้จัดการทีมเวสต์แฮมยูไนเต็ด

**เกียรติประวัติในการคุมทีม**
บอร์เนเมาท์
*ฟุตบอลลีกดิวิชั่น 3 อังกฤษ ชนะเลิศ 1 สมัย: 1986-87
*ฟุตบอลลีกทร็อปปี้ ชนะเลิศ 1 สมัย: 1983-84
เวสต์แฮม ยูไนเต็ด
*ยูฟ่าอินเตอร์โตโตคัพ ชนะเลิศ 1 สมัย: 1998-99
พอร์ทสมัท
*ฟุตบอลลีกดิวิชั่น 1 อังกฤษ ชนะเลิศ 1 สมัย: 2002-03
*เอฟเอคัพ ชนะเลิศ 1 สมัย: 2007-08
ท็อตแน็มฮอตสเปอร์
*ลีกคัพ ชนะเลิศ 1 สมัย: 2008-09

**สถิติการคุมทีม**

**อ้างอิง**
หมวดหมู่:นักฟุตบอลชาวอังกฤษ
หมวดหมู่:ผู้เล่นสโมสรฟุตบอลเวสต์แฮมยูไนเต็ด
หมวดหมู่:ผู้จัดการทีมฟุตบอลชาวอังกฤษ
หมวดหมู่:ผู้จัดการทีมฟุตบอลในพรีเมียร์ลีก
หมวดหมู่:ผู้จัดการทีมสโมสรฟุตบอลทอตนัมฮอตสเปอร์
หมวดหมู่:ผู้จัดการทีมสโมสรฟุตบอลเซาแทมป์ตัน
หมวดหมู่:นักกีฬาจากลอนดอน
หมวดหมู่:กองกลางฟุตบอล
หมวดหมู่:ผู้เขียนอัตชีวประวัติชาวอังกฤษ
หมวดหมู่:บุคคลจากลอนดอนโบโรทาวเวอร์แฮมเลตส์
โรงเรียนบอสโกพิทักษ์

โรงเรียนบอสโกพิทักษ์ (Boscopitak school; 博士果比塔学校; อักษรย่อ: บ พ, BP) เป็นโรงเรียนเอกชน โดยโรงเรียนมีการแบ่งแผนก เป็นแผนกอนุบาล แผนกประถม และแผนกมัธยม ก่อตั้งโดยโดยบาทหลวงริชาร์ดแห่งกรุงปารีส วันที่ 26 กรกฎาคม พ.ศ. 2489 

**ประวัติ**
โรงเรียนบอสโกพิทักษ์ เริ่มมีการจัดตั้งขึ้นวันที่  26 กรกฎาคม 2489 ซึ่งเดิมอาคารเรียนเป็นเรือนไม้ เปิดให้ทำการสอนในระดับชั้น ป.1 ถึง ป.4 ต่อมาได้มีการสร้างตึกอีกหนึ่งหลังเป็นอาคารครึ่งไม้ชั้นเดียว
พ.ศ. 2504 เปิดการสอนในระดับชั้น ป.5 ก่อนที่จะขยายระดับชั้นเพิ่มจนถึงระดับชั้น ป.7 ต่อมา พ.ศ. 2510 ได้มีการสร้างอาคารตึกครึ่งไม้หลังใหม่เพื่อใช้เป็นห้องเรียนกับห้องครูใหญ่อีกหนึ่งห้อง จากนั้น พ.ศ. 2506 ได้เริ่มรับฝากเด็กก่อนวัยเรียน และได้ทำการต่อเติมอาคารไม้อีก 2 อาคาร และในพ.ศ. 2531 ได้มีการขอจัดสร้างอาคารเรียนคอนกรีตเสริมเหล็ก 4 ชั้น และทำการรื้อถอนอาคารเดิม 4 หลัง รวมทั้งมีการจัดสอนระดับอนุบาลหลักสูตร 3 ปี ในภายหลัง พ.ศ. 2535 ได้เริ่มเปิดสอนในระดับชั้นมัธยมศึกษาปีที่ 1
พ.ศ. 2538 ทางโรงเรียนได้รับเลือกจากทางจังหวัดนครปฐม ให้เป็นโรงเรียนชนะเลิศด้านสถานศึกษาที่จัดกิจกรรมจริยศึกษาดีเด่น และมีการสร้างอาคารคอนกรีตเสริมเหล็ก 5 ชั้น ตลอดจนห้องคอมพิวเตอร์ ห้องโสตทัศนศึกษา รวมถึงห้องสมุด ในพ.ศ. 2540  โรงเรียนแห่งนี้มีส่วนร่วมในการแข่งขันกีฬา ซึ่งเป็นที่รู้จักในระดับภูมิภาค ในวันที่ 20 พฤศจิกายน พ.ศ. 2553 ได้มีการเชิญเรลิกของคุณพ่อบอสโก มาเยี่ยมกิจการโรงเรียน

**ทำเนียบผู้บริหาร**

**ผู้ได้รับใบอนุญาต**

**ผู้จัดการ/ครูใหญ่/ผู้อำนวยการ**

**ความสำเร็จ**
โรงเรียนบอสโกพิทักษ์นับว่าเป็นโรงเรียนที่มีชื่อเสียงด้านวิชาการและด้านกิจกรรม (ดนตรี/กีฬา) ในจังหวัดนครปฐม นับตั้งแต่อดีตจนถึงปัจจุบันมีผลงานทางวิชาการและกิจกรรมที่ประสบความสำเร็จระดับประเทศดังตัวอย่าง

**ระดับประเทศ**
รางวัลพระราชทาน: ปีการศึกษา 2545, 2550, 2554
*นักเรียนพระราชทาน: ชนากานต์ นันทศรี
*วงดนตรีลูกทุ่งบอสโกพิทักษ์ รายการชิงช้าสวรรค์คอนเทสต์ ปี 2548 - 2557

**บุคคลสำคัญจากโรงเรียนบอสโกพิทักษ์**

**ศาสนา**
บาทหลวงวิชา หิรัญญการ

**วิชาการ**
นพฤทธิ์ แป้นทอง

**นักแสดง**
นฤภรกมล ฉายแสง สังกัดค่าย GTH
*เอกวัฒน์ นิรัตน์วรปัญญา

**อ้างอิง**

**แหล่งข้อมูลอื่น**
  โรงเรียนบอสโกพิทักษ์ date=2011-09-05 
หมวดหมู่:โรงเรียนในอำเภอเมืองนครปฐม
หมวดหมู่:โรงเรียนคาทอลิกในเขตมิสซังกรุงเทพฯ
หมวดหมู่:โรงเรียนที่ก่อตั้งในปี พ.ศ. 2489
หมวดหมู่:โรงเรียนเอกชนในจังหวัดนครปฐม
บัตรอิเล็กทรอนิกส์ที่ราชการไทยออกให้

บัตรอิเล็กทรอนิกส์ที่ราชการไทยออกให้ แบ่งตามประเภทบัตรเป็นสองประเภทกล่าวคือ แบบสมาร์ทการ์ด และบัตรชนิดที่มีแถบ บาร์โค้ด (Barcode) ส่วนใบอนุญาตทำงาน เป็นบัตรพลาสติกที่ออกโดยราชการเช่นเดียวกันอย่างไรก็ตามให้ถือเป็นบัตรอิเล็กทรอนิกส์ ที่ออกโดยราชการ (ประเทศไทย) ข้อ 9 ตามประมวลกฎหมายอาญามาตรา 1 หมวดคำนิยาม  และหากมีการปลอมแปลงจะถือว่าผิดตามประมวลกฎหมายอาญา มาตรา 269/1-269/7 บางบัตรจะมีตราครุฑเช่นบัตรประชาจำตัวประชาชน บางบัตรจะมีแค่ตราประจำกระทรวงเช่นบัตรคนพิการ หรือมีแค่ตรากรมเช่นใบอนุญาตทำงาน เป็นต้น

**สมาร์ทการ์ดที่ให้เฉพาะคนไทย**
 บัตรประจำตัวประชาชน (มีตราครุฑ)- บัตรประจำตัวผู้มีสิทธิประกันสังคม - บัตรประจำตัวผู้มีสิทธิประกันสุขภาพ- บัตรประจำตัวผู้ได้รับการยกเว้นค่ารักษาพยาบาล- บัตรประจำตัวผู้เสียภาษี- บัตรประจำครอบครัวเกษตรกร- บัตรข้าราชการ (มีตราครุฑบางหน่วย)- ใบอนุญาตขับรถ หรือ ใบขับขี่ (มีการหมดอายุและต้องสอบ ทุก 3 ปีสำหรับรถสาธารณะ หรือ 5 ปีสำหรับรถยนต์ส่วนตัว ทั้งนี้ขึ้นอยู่กับประเภทรถที่ขับแต่จะใช้บัตรใบอนุญาตขับรถรูปแบบเดียวกัน)

**สมาร์ทการ์ดที่ออกให้ภาครัฐและรัฐวิสาหกิจ**
บัตรอิเล็กทรอนิกส์สมาร์ทการ์ดที่ราชการออกให้เพื่อใช้ทำงานในภาครัฐและรัฐวิสาหกิจ เป็นบัตรที่ออกให้เฉพาะข้าราชการหรือพนักงานรัฐวิสาหกิจบางคนที่ได้รับการคัดลือกเท่านั้น ไม่ใช่บัตรอนุญาตทำงาน หรือบัตรพนักงาน เหตุที่จำเป็นต้องใช้เนื่องจากต้องมีการรายงานทางการเงินระหว่างหน่วยงานภาครัฐและรัฐวิสาหกิจผ่านระบบคอมพิวเตอร์ จึงมีความจำเป็นต้องใช้เพื่อระบุพนักงานผู้ได้รับการอนุญาตให้ทำการรายงานทางการเงินที่เกี่ยวข้องกับการเงินการคลังภาครัฐหรือแก้ไขฐานข้อมูลในระบบที่เกี่ยวข้องกับการเงินการคลังภาครัฐ- GFMIS Smart Card (มีตราครุฑ)- GFMIS-SOE Smart Card (มีตราครุฑ)

**ประโยชน์บางประการของบัตร**
บัตรประชาชนและบัตรประจำตัวคนพิการ สามารถใช้เป็นส่วนลดในการเดินทางโดยสารในรถไฟฟ้า รถไฟ และรถเมล์ (ยกเว้นของรถร่วมเอกชน) โดยผู้มีบัตรจะต้องแสดงบัตรทุกครั้ง ในส่วนของบัตรประชาชนต้องเป็นเด็กหรือบุคคลที่อายุมากกว่า 60 ปี อย่างไรก็ตามรถเมล์ไม่ให้ส่วนลดแก่เด็กให้เฉพาะบุคคลที่อายุมากกว่า 60 ปีขึ้นไปเท่านั้น

**บาร์โค้ดที่ให้เฉพาะคนไทย**
บัตรประจำตัวคนพิการ มีตราพระประชาบดี กระทรวงการพัฒนาสังคมและความมั่นคงของมนุษย์ (ประเทศไทย)(บางรายหากใช้ สมุดคนพิการอยู่ หากมีการปลอมแปลงเกิดขึ้นจะไม่ถือว่าผิดตามมาตรา 269/1- 269/7)

**บัตรพลาสติกที่ออกให้แรงงานต่างด้าว**
ใบอนุญาตทำงาน อยู่ในรูปบัตรพลาสติก มีตราเทพบดีถือพระขรรค์ ออกให้โดยกรมจัดหางาน กระทรวงแรงงาน (ประเทศไทย) (บางรายหากใช้ บัตรกระดาษอยู่ หากมีการปลอมแปลงเกิดขึ้นจะไม่ถือว่าผิดตามมาตรา 269/1- 269/7)

**อ้างอิง**
 http://www.kohtao.go.th/ebookdetail.php?bookid=16&booktype=E-Bookfix-attempted=yes - http://treasurygroup.net/?p=97 date=2012-02-18 - http://download.rd.go.th/fileadmin/images/image_news/news20_2553.pdf date=2016-03-04 - http://gfmis-soe.sepo.go.th/th/cms/cms_detail.php?cms_id=33fix-attempted=yes - http://www.gfmis.go.th/public/news20090903_2.html date=2011-01-20 
หมวดหมู่:ราชการไทย
ยากุป บวัชต์ชือกอฟสกี

ยากุป บวัชต์ชือกอฟสกี (Jakub Błaszczykowski) เกิดเมื่อวันที่ 14 ธันวาคม ค.ศ. 1985 เป็นนักฟุตบอลชาวโปแลนด์ ตำแหน่งกองกลาง ปัจจุบันเล่นให้กับสโมสรเฟาเอ็ฟเอ็ล ว็อลฟส์บวร์ค ในระดับบุนเดิสลีกา ประเทศเยอรมัน และทีมชาติโปแลนด์

**อ้างอิง**
หมวดหมู่:นักฟุตบอลชาวโปแลนด์
หมวดหมู่:ผู้เล่นในฟุตบอลชิงแชมป์แห่งชาติยุโรป 2012
หมวดหมู่:กองกลางฟุตบอล
หมวดหมู่:ผู้เล่นในฟุตบอลโลก 2018
หมวดหมู่:บุคคลจากจังหวัดชล็อนสก์
กามาเกวย์

กามาเกวย์ (Camagüey) เป็นเมืองในประเทศคิวบา ตั้งอยู่ตอนกลางของประเทศ เป็นเมืองที่ใหญ่ที่สุดเป็นอันดับ 3 ของประเทศ เป็นเมืองหลักของจังหวัดกามาเกวย์ เมืองดั้งเดิมที่ชื่อ ซานตามาริอาเดลปูเอร์โตเดลปรินซิเป บริเวณชายฝั่ง ที่ก่อตั้งราว ค.ศ. 1515 ถูกโจรสลัดโจมตีอย่างต่อเนื่อง จึงได้ย้ายเมืองเข้ามาในเกาะ เมืองนี้เคยเป็นเมืองหลวงของอาณานิคมเวสต์อินดีสของสเปนเมื่อตอนต้นคริสต์ศตวรรษที่ 19
ในเดือนกรกฎาคม ค.ศ. 2008 เมืองเก่าได้รับเลือกเป็นแหล่งมรดกโลกของยูเนสโก

**อ้างอิง**
หมวดหมู่:เมืองในประเทศคิวบา
หมวดหมู่:แหล่งมรดกโลกในประเทศคิวบา
หมวดหมู่:แหล่งมรดกโลกทางวัฒนธรรม
กฎความโน้มถ่วงสากลของนิวตัน

ไฟล์:Newtonslawofgravity.ogv|190px|thumb|ศาสตราจารย์วอลเตอร์ เลวิน (Prof. Walter Lewin) กำลังอธิบายกฎแรงโน้มถ่วงสากลของนิวตันในหลักสูตร 8.01 ที่สถาบันเอ็มไอที ( MIT course 8.01 date=2012-10-28 )
ดาวเทียมและกระสุนปืนทั้งหมดล้วนแล้วแต่เป็นไปตามกฎแห่งแรงโน้มถ่วงของนิวตันทั้งสิ้น
กฎความโน้มถ่วงสากลของนิวตัน (Newton's law of universal gravitation) ระบุว่า แต่ละจุดมวลในเอกภพจะดึงดูดจุดมวลอื่น ๆ ด้วยแรงที่มีขนาดเป็นสัดส่วนโดยตรงกับผลคูณของมวลทั้งสอง และเป็นสัดส่วนผกผันกับค่ากำลังสองของระยะห่างระหว่างกัน นี่คือกฎฟิสิกส์ทั่วไปที่ได้จากการสังเกตการณ์ของไอแซก นิวตัน เป็นส่วนหนึ่งของกลศาสตร์ดั้งเดิม และเป็นส่วนสำคัญอยู่ในงานของนิวตันชื่อ Philosophiae Naturalis Principia Mathematica ("the Principia") ซึ่งเผยแพร่ครั้งแรกเมื่อวันที่ 5 กรกฎาคม ค.ศ. 1687
กฎดังกล่าวแสดงเป็นสมการได้ดังนี้
 
โดยที่:- F คือ แรงดึงดูดระหว่างมวล- G คือ ค่าคงที่โน้มถ่วงสากล- m1 คือ มวลก้อนแรก- m2 คือ มวลก้อนที่สอง และ- r คือ ระยะห่างระหว่างมวล
ไดอะแกรมของมวลทั้งสองกำลังดึงดูดซึ่งกันและกัน
สมมติว่าระบบเอสไอ (SI units), F มีหน่วยวัดเป็นนิวตัน (N), m1 และ m2 เป็นกิโลกรัม (kg), r ในหน่วยเมตร (m) และ ค่าคงที่ G จะประมาณเท่ากับ u=นิวตัน เมตร2 กิโลกรัม−2  ค่าคงที่ G เป็นค่าที่ถูกกำหนดได้อย่างถูกต้องเป็นครั้งแรกจากผลการทดลองของคาเวนดิช (Cavendish experiment) ที่ดำเนินการโดย เฮนรี คาเวนดิช นักวิทยาศาสตร์ชาวอังกฤษในปี ค.ศ. 1798 แม้ว่าคาเวนดิชจะไม่ได้คำนวณค่าเชิงตัวเลข G ด้วยตัวของเขาเองก็ตาม การทดลองครั้งนี้ยังเป็นครั้งแรกของการทดสอบทฤษฎีของนิวตันของความโน้มถ่วงระหว่างมวลในห้องปฏิบัติการอีกด้วย  มันเกิดขึ้นหลังจากเวลาผ่านไป 111 ปี หลังจากการประกาศตีพิมพ์คัมภีร์ Principia ของนิวตันและ 71 ปีหลังจากการตายของนิวตัน จึงยังไม่มีใครสามารถทำการคำนวณสมการของนิวตันให้สามารถใช้ค่าของ G ได้แทนเขา ซึ่งมีแต่เขาผู้เดียวเท่านั้นที่สามารถคำนวณแรงที่สัมพันธ์กับแรงอื่น ๆ ได้
กฎของความโน้มถ่วงของนิวตันมีลักษณะคล้ายกฎของคูลอมบ์ (Coulomb's law) ของแรงทางไฟฟ้า ซึ่งจะใช้ในการคำนวณหาขนาดของแรงทางไฟฟ้าที่เกิดขึ้นระหว่างวัตถุที่มีประจุไฟฟ้าสองก้อน  กฎทั้งสองนี้ ต่างก็เป็น "กฎกำลังสองผกผัน" (inverse-square laws) ที่แรงจะเป็นสัดส่วนผกผันกับกำลังสองของระยะห่างระหว่างวัตถุ
กฎของนิวตันถูกแทนที่ด้วยทฤษฎีสัมพัทธภาพทั่วไปของอัลเบิร์ต ไอน์สไตน์ แต่ยังใช้เป็นการประมาณค่าที่ยอดเยี่ยมของผลแห่งความโน้มถ่วงในการประยุกต์ส่วนใหญ่ จำเป็นต้องใช้สัมพัทธภาพเฉพาะเมื่อมีความจำเป็นสำหรับความแม่นยำอย่างยิ่งเท่านั้น หรือเมื่อจัดการกับสนามความโน้มถ่วงที่เข้มจัด เช่น สนามความโน้มถ่วงที่พบใกล้กับวัตถุที่มีขนาดใหญ่และหนาแน่นอย่างยิ่ง หรือที่ระยะใกล้มาก (เช่น วงโคจรของดาวพุธรอบดวงอาทิตย์)

**รูปแบบเวกเตอร์**
เส้นสนามถูกลากเส้นสำหรับจุดมวลโดยใช้เส้นสนาม 24 เส้น
สนามแรงโน้มถ่วงรอบโลกจากมุมมองด้วยตาเปล่า
กฎความโน้มถ่วงสากลสามารถเขียนเป็นสมการเวกเตอร์ (vector equation) เพื่ออธิบายสำหรับทิศทางของแรงโน้มถ่วงเช่นเดียวกับขนาดของมัน ในสูตรนี้ปริมาณที่เป็นตัวหนาเป็นตัวแทนของเวกเตอร์
 
โดยที่
 F12 คือ แรงที่ถูกนำมาประยุกต์ใช้ในวัตถุที่ 2 อันเนื่องมาจากวัตถุที่ 1
 G คือ ค่าคงที่โน้มถ่วงสากล (gravitational constant)
 m1 และ m2 คือ มวลของวัตถุที่ 1 และ 2 ตามลำดับ
 |r12| = |r2 − r1| คือ ระยะทางระหว่างวัตถุที่ 1 และ 2 และ
  คือ เวกเตอร์หนึ่งหน่วย (unit vector) จากวัตถุที่ 1 ถึง วัตถุที่ 2

**หมายเหตุ**
หมวดหมู่:ความโน้มถ่วง
หมวดหมู่:หลักการสำคัญของฟิสิกส์
วากาดูกู

วากาดูกู (Ouagadougou) เป็นเมืองหลวงของประเทศบูร์กินาฟาโซ เป็นศูนย์กลางด้านการบริหาร คมนาคม วัฒนธรรม และเศรษฐกิจของประเทศ เป็นเมืองที่ใหญ่ที่สุดของประเทศ มีประชากร  2,415,266 คน (จากข้อมูลเมื่อปี 2019) กรุงวากาดูกูมีอุตสาหกรรมการแปรรูปอาหาร และสิ่งทอ มีสนามบินนานาชาติ มีสายรถไฟไปเมืองอาบีจาน ประเทศโกตดิวัวร์ และกายาทางตอนเหนือ และมีทางด่วนไปเมืองนีอาเม ประเทศไนเจอร์

**อ้างอิง**
หมวดหมู่:เมืองหลวงในทวีปแอฟริกา
หมวดหมู่:เมืองในประเทศบูร์กินาฟาโซ
เพลาลูกเบี้ยวคู่เหนือสูบ

เพลาลูกเบี้ยวคู่เหนือสูบ
เพลาลูกเบี้ยวคู่เหนือสูบ (Double over head camshaft, DOHC) หรือ เพลาราวลิ้นคู่ เป็นชื่อเรียกกลไกการทำงานอย่างหนึ่งของเครื่องยนต์สันดาบภายใน โดยเอาเพลาราวลิ้นติดตั้งคู่กัน มีหน้าที่เปิด-ปิด ลิ้นไอดีและไอเสีย

**ลักษณะของเพลาลูกเบี้ยว**
เพลาลูกเบี้ยวมีลักษณะเป็นแท่งเหล็กกลม ยาวประมาณเกือบเท่าความยาวของเครื่องยนต์ เรียกว่าแกนเพลา และมีโลหะยื่นออกมาตามจุดต่างๆคล้ายทรงรูปไข่บริเวณนี้เรียกว่าลูกเบี้ยว ส่วนนี้จะสัมผัสกับลิ้น (valve) ไอดีและไอเสียของเครื่องยนต์บนหัวลูกสูบโดยตรง

**การทำงาน**
เมื่อเครื่องยนต์หมุน เพลาลูกเบี้ยวจะได้แรงขับให้หมุนตามเครื่องยนต์ โดยอาศัยแรงขับจากสายพานราวลิ้น (timing belt) ,โซ่ราวลิ้น (timing chain) หรือบางรุ่นอาจใช้เฟือง (timing gear) ที่ติดตั้งไว้ที่เพลาข้อเหวี่ยงเครื่องยนต์ เมื่อเพลาที่มีลูกเบี้ยวหมุนเอาส่วนที่ยื่นออกมามากกว่าไปสัมผัสลิ้น (valve) จะทำให้ลิ้นตัวนั้นถูกเปิดทำให้เกิดการไหลเข้าของไอดีหรือไหลออกของไอเสีย และ เมื่อเอาที่ไม่ยื่นสัมผัสลิ้นจะมีผลทำให้ลิ้นตัวนั้นถูกปิดเพื่อทำการจุดระเบิดเปลี่ยนพลังงานความร้อนเป็นพลังงานกล และลิ้นไอดีไอเสียจะเปิด-ปิดตามการหมุนของเพลาลูกเบี้ยว ซึ่งจะมีจังหวะหนึ่งที่ทั้งลิ้นไอดีและไอเสียจะปิดพร้อมกัน แต่จะไม่เปิดพร้อมกันอันเนื่องมาจากการทำงานของลูกเบี้ยว ในเครื่องยนต์ที่ใช้เพลาลูกเบี้ยวคู่จะแยกการทำงานระหว่างลิ้นไอดีและลิ้นไอเสีย

**อ้างอิง**
หมวดหมู่:เครื่องยนต์
หมวดหมู่:เครื่องยนต์สันดาปภายใน
แผ่นดินไหวในปิชิเลมู พ.ศ. 2553

แผ่นดินไหวในปิชิเลมู พ.ศ. 2553 เป็นแผ่นดินไหวขนาด 6.9 โมเมนต์แมกนิจูด ซึ่งเกิดขึ้นเมื่อเวลา 11:39 น. ตามเวลาท้องถิ่น (14:39 UTC) ของวันที่ 11 มีนาคม พ.ศ. 2553 ศูนย์กลางแผ่นดินไหวอยู่ทางตะวันออกเฉียงเหนือของปิชิเลมู แคว้นโอฆิกินส์ ประเทศชิลี ศูนย์เตือนภัยสึนามิแปซิฟิกซึ่งตั้งอยู่ในรัฐฮาวาย ได้ชี้ถึงความเป็นไปได้ที่จะเกิดสึนามิในท้องถิ่นภายในรัศมี 100 กิโลเมตรจากศูนย์กลางแผ่นดินไหว ถึงแม้ว่าจะมีเพียงคลื่นขนาดเล็กเท่านั้นที่ถูกพบเห็นในพื้นที่ปิชิเลมู มีรายงานว่ามีผู้เสียชีวิตหนึ่งราย
แผ่นดินไหวครั้งดังกล่าวเกิดขึ้นจากความเครียดในพื้นที่ที่เพิ่มมากขึ้นจากแผ่นดินไหววันที่ 27 กุมภาพันธ์ พ.ศ. 2553 ซึ่งมีศูนย์กลางอยู่นอกชายฝั่งแคว้นเมาเล แรงสั่นสะเทือนสามารถรับรู้ได้ทั่งตอนกลางของประเทศชิลี แผ่นดินไหวครั้งนี้ในตอนแรกนั้นคาดว่าเป็นแผ่นดินไหวตามจากแผ่นดินไหวเมื่อวันที่ 27 กุมภาพันธ์ แต่นักวิทยาแผ่นดินไหวจากมหาวิทยาลัยชิลี ได้ชี้ว่ามันเป็น "แผ่นดินไหวอีกครั้งหนึ่ง" เกิดแผ่นดินไหวตามทันทีอย่างน้อย 11 ครั้ง ทำให้เกิดความตื่นตระหนกตลอดเมืองชายฝั่งระหว่างแคว้นโกกิมโบและโลสลาโกส

**อ้างอิง**

**แหล่งข้อมูลอื่น**
 2010 Pichilemu earthquake-  Story of the handover ceremony, CIPER Chile ( archived version) es-  "Sismogénesis, proceso de ruptura y réplicas del mega terremoto del Maule 2010" date=2021-04-18 , บทความเผยแพร่โดย the Faculty of Mathematical and Physical Sciences of the University of Chile. es
หมวดหมู่:แผ่นดินไหวใน พ.ศ. 2553
หมวดหมู่:แผ่นดินไหวในประเทศชิลี
ราเจ็งรินโปเช

ราเจ็งรินโปเช องค์ที่ห้า ในปี 1938
ราเจ็งรินโปเช (z=Razheng rinboqe) เป็นตำแหน่งของเจ้าอาวาสวัดราเจ็ง ในตำบลลวินจุบ ลาซ่า ทางตอนกลางของทิเบต ซึ่งเป็นโรงเรียนสงฆ์สำคัญของพุทธศาสนานิกายเกลุก ตำแหน่งนี้สถาปนาขึ้นในคริสต์ศตวรรษที่ 18 
ตามประวัติศาสตร์ ราเจ็งรินโปเชจะเป็นผู้สรรหาองค์ทะไลลามะองค์ใหม่หลังจากองค์เดิมสิ้นพระชนม์ โดยจะใช้นิมิตตรวจดูว่าเด็กคนใดที่เป็นทะไลลามะองค์เดิมกลับชาติมาเกิดใหม่  ปัจจุบันมีผู้สืบตำแหน่งราเจ็งรินโปเชมาแล้ว 7 รูป โดยราเจ็งรินโปเชรูปที่ 6 ยังมีข้อขัดแย้งกันอยู่ว่าเป็นผู้ใด ระหว่างรูปที่ได้รับการสถาปนาโดยรัฐบาลทิเบตภายใต้การครอบงำของรัฐบาลจีน กับรูปที่ได้รับการสถาปนาโดยทะไลลามะ องค์ที่สิบสี่ ซึ่งลี้ภัยอยู่ในอินเดีย

**อ้างอิง**

**แหล่งข้อมูลอื่น**
  Further biographical info about the fifth Reting Rinpoche, Thupten Jampel Yishey Gyantsen.-  Reting.org date=2015-08-04  Website purporting to be that of an India-based claimant to the title of 6th Reting Rinpoche. Many references to material on the so-called Reting Conspiracy can be found here.
หมวดหมู่:ศาสนาพุทธแบบทิเบต
หมวดหมู่:บุคคลในศาสนาพุทธ
หมวดหมู่:ลามะ
หมวดหมู่:ทิเบต
ลิ้นเหนือสูบ

ส่วนประกอบของระบบเปิด-ปิดลิ้นไอดีและไอเสีย
ลิ้นเหนือสูบ (Overhead valve, OHV) หรือวาล์วเหนือสูบ คือกลไกการทำงานแบบหนึ่งของเครื่องยนต์สันดาปภายใน ทำหน้าที่เปิดและปิดลิ้นไอดีและลิ้นไอเสีย โดยอาศัยแรงขับจากเพลาลูกเบี้ยวที่รับแรงขับมาจากเพลาข้อเหวี่ยงอีกทอดหนึ่ง เครื่องยนต์ที่ใช้ลิ้นเหนือสูบมีชื่อเล่นในวงการยานยนตร์ว่าเครื่องตะเกียบ

**ลักษณะของเพลาลูกเบี้ยว**
เพลาลูกเบี้ยวมีลักษณะเป็นแท่งเหล็กกลม ยาวประมาณเกือบเท่าความยาวของเครื่องยนต์ เรียกว่าแกนเพลา และมีโลหะยื่นออกมาตามจุดต่างๆ คล้ายทรงรูปไข่บริเวณนี้เรียกว่าลูกเบี้ยวหรือลูกกระทุ้ง (camfollower) 

**การทำงาน**
ระบบลิ้นเหนือสูบอาศัยแรงขับจากเพลาข้อเหวี่ยงอาจใช้เฟืองหรือโซ่ในการส่งแรงขับไปสู่เพลาลูกเบี้ยว ที่ติดตั้งไว้ด้านข้างของเสื้อสูบเครื่องยนต์จากนั้นเพลาลูกเบี้ยวจะดันก้านกระทุ้ง (push arm) แล้วปลายอีกด้านของก้านกระทุ้งส่งแรงผลักไปดันกระเดื่องลิ้น หรือกระเดื่องวาล์ว (rocker arm)บริเวณเหนือลูกสูบเพื่อกดลิ้นให้เปิดมีผลทำให้เกิดการไหลเข้าของอากาศและเชื้อเพลิงเข้าสู่ห้องเผาไหม้และปิด จากนั้นลูกเบี้ยวตัวอื่นจะทำการกดเพื่อเปิดลิ้นไอเสียให้อากาศเสียไหลออกสู่ท่อไอเสีย
เครื่องยนต์ที่ใช้ระบบนี้ส่วนใหญ่เป็นรุ่นเก่า ปัจจุบันเครื่องยนต์ที่ยังใช้ระบบนี้อยู่ เช่น เครื่องยนต์ Y ของโตโยต้า รวมไปถึงเครื่องยนต์แปดสูบหลายๆรุ่นที่ผลิตในสหรัฐอเมริกา เช่น เครื่องยนต์ Hemi ของไครสเลอร์

**จุดแข็งของระบบลิ้นเหนือสูบ**
ถ้าเครื่องยนต์มีการจัดวางลูกสูบเป็นรูปตัววี ลิ้นเหนือสูบจะมีชิ้นส่วนน้อยกว่า เพราะในเครื่องยนต์รูปตัววีที่ใช้แคมเหนือสูบ จะมีแคมชาฟต์อย่างน้อยสองอัน และชุดโซ่ขับสองชุด ในขณะที่เครื่องลิ้นเหนือสูบจะมีแคมชาฟต์แคมเดียว และมีชุดโซ่ขับชุดเดียว ลดการสูญเสียกำลังขับได้มาก
*เครื่องมีความสูงน้อยหว่าเครื่องแบบแคมเหนือสูบ เพราะไม่มีส่วนประกอบอะไรอยู่เหนือฝาสูบ

**　จุดอ่อนของระบบลิ้นเหนือสูบ**
รองรับจำนวนลิ้นต่อสูบได้น้อย เครื่องยนต์ลิ้นเหนือสูบส่วนใหญ่มีสองลิ้นต่อสูบ ในขณะที่เครื่องแคมเหนือสูงทั่วไปจะมีสี่ลิ้นต่อสูบ เนื่องจากก้านกระทุ้งค่อนข้างเทอะทะ อาจทำให้การสร้างเครื่องลิ้นเหนือสูงที่รอบรับลิ้นมากกว่าสองลิ้นต่อสูบเป็นการลดประสิทธิภาพของเครื่องลงเนื่องจากมีความซับซ้อนมากเกินไป
*รอบรับความเร็วรอบต่อนาทีของเครื่องได้น้อย เนื่องจากกลไกมีน้ำหนักมากกว่าและซับซ้อน จึงทำให้มีความเสี่ยงลิ้นลอยถ้าเครื่องทำงานในรอบสูง

**อ้างอิง**
  ลักษณะเครื่องยนต์

**แหล่งข้อมูลอื่น**
  Pushrod (OHV), SOHC and DOHC engine animated diagrams-  LS7 torque and power by rpm chart-  Ferrari Enzo: The Engine-  The Pushrod Engine Finally Gets its Due
หมวดหมู่:เครื่องยนต์
ริโอ เดอะ มูฟวี่

ริโอ เดอะ มูฟวี่ (อังกฤษ:Rio) เป็นภาพยนตร์แอนิเมชันสามมิติประเภท ตลก ดนตรี ออกฉายในปี พ.ศ. 2554 กำกับโดย Carlos Saldanha จำหน่ายโดย ทเวนตีท์เซนจูรีฟอกซ์ เพลงประกอบโดย John Powell ความยาวทั้งสิ้น 96 นาที

**เนื้อเรื่อง**

"บลู" นกแก้วสีฟ้าที่รอดจากการค้าสัตว์ข้ามประเทศ โดย "ลินดา" เด็กหญิงคนหนึ่งผู้ที่ไปพบบูลเข้าโดยบังเอิญ จากนั้นเธอก็เลี้ยงดูบูลมาโดยตลอดจนกระทั่งวันหนึ่ง "ทูลิโอ" หนุ่มนักอนุรักษ์พันธุ์นกชาวบราซิลมาพบเข้า เลยขอร้องลินดาให้บลูไปบราซิลเพื่อพบกับ "จูล" นกแก้วสาวสีฟ้า และเพื่ออนุรักษ์สายพันธุ์ต่อไป เพราะนกแก้วสีฟ้านั้นเหลือเพียงคู่สุดท้ายของโลก แต่เมื่อไปถึงยังบราซิลทำให้บูลกับจูลนั้นเจออุปสรรคจากนักค้านกข้ามชาติผิดกฎหมาย ซึ่งมีหัวหน้าคือ "ไนเจล" เข้า ทำให้เรื่องราวมึนๆวุ่นวายของพวกเขาเริ่มขึ้น

**รายชื่อผู้พากย์เสียง**

**อ้างอิง**

**ดูเพิ่ม**
  date=2013-03-17  เว็บไซต์อย่างเป็นทางการ- Rio- Rio- Rio-  ข้อมูลจากสยามโซน-  ที่ ข้อมูลภาพยนตร์เรื่องริโอ-  Rio ที่ Metacritic- Rio
หมวดหมู่:ภาพยนตร์ที่ออกฉายในปี พ.ศ. 2554
หมวดหมู่:ภาพยนตร์อเมริกัน
หมวดหมู่:ภาพยนตร์แอนิเมชัน
หมวดหมู่:ภาพยนตร์โดยทเวนตีธ์เซนจูรีฟอกซ์
หมวดหมู่:ภาพยนตร์ที่มีฉากในประเทศบราซิล
หมวดหมู่:ตัวละครที่เป็นนกแก้ว
หมวดหมู่:ตัวละครที่เป็นนก
หมวดหมู่:ภาพยนตร์แอนิเมชัน 3 มิติ
หมวดหมู่:ภาพยนตร์แอนิเมชันอเมริกันในคริสต์ทศวรรษ 2010
หมวดหมู่:ภาพยนตร์แอนิเมชันเกี่ยวกับนก
หมวดหมู่:ภาพยนตร์ที่ประพันธ์ดนตรีโดยจอห์น พาวเวลล์
หมวดหมู่:ภาพยนตร์โดยบลูสกายสตูดิโอส์
เพลนเครซี

เพลนเครซี (Plane Crazy) เป็นภาพยนตร์การ์ตูนที่มิกกี้ เมาส์และมินนี่เมาส์ปรากฏตัวเป็นครั้งแรก โดยถูกผลิตจาก วอลต์ ดิสนี่ย์ โปรดักชั่นในปี ค.ศ.1928 และเป็นภาพยนตร์การ์ตูนเรื่องที่สามของบริษัท โดยการ์ตูนสั้นเรื่องนี้จัดเป็นจุดกำเนิดของมิกกี้ เมาส์, มินนี่ เมาส์ และคาราเบล คาว การ์ตูนเรื่องนี้ถูกสร้างออกมาเป็นภาพยนตร์เงียบ และทดลองฉายเมื่อวันที่ 15 พฤษภาคม ค.ศ. 1928 ที่เมืองลอสแอนเจลิส แต่ไม่ประสบความสำเร็จในการหาผู้จัดจำหน่าย หลังจากนี้ทางวอลต์ ดิสนี่ย์ ก็ได้ผลิตการ์ตูนเกี่ยวกับมิกกี้ เมาส์เป็นเรื่องที่สอง ชื่อว่า The Gallopin' Gaucho ซึ่งก็ประสบความล้มเหลวในการทดลองฉายเช่นกัน อย่างไรก็ตามดิสนี่ย์ยังคงเดินหน้าสร้างการ์ตูนมิกกี้ เมาส์เรื่องที่สามต่อไป ชื่อ Steamboat Willie ซึ่งประสบความสำเร็จอย่างมากหลังการออกฉายเมื่อวันที่ 18 พฤศจิกายน ค.ศ. 1928 จนทำให้บริษัทตัดสินใจออกฉายภาพยนตร์การ์ตูนเรื่อง เพลนเครซี อีกครั้งในวันที่ 17 มีนาคม ค.ศ. 1929 โดยมีการเพิ่มเสียงเข้าไปจากเวอร์ชันแรกที่เป็นภาพยนตร์เงียบ สิ่งนี้ทำให้เกิดความสับสนว่าภาพยนตร์เรื่องใด เป็นการ์ตูนมิกกี้ เมาส์เรื่องแรก เนื่องจากเพลนเครซีถูกสร้างขึ้นก่อน แต่ Steamboat Willie ถูกฉายแก่สาธารณชนก่อน โดยปัจจุบันนี้ทางบริษัท วอลต์ ดิสนี่ย์ ถือว่า Steamboat Willie เป็นภาพยนตร์การ์ตูนเปิดตัวของ มิกกี้ เมาส์
หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในคริสต์ทศวรรษ 1920
หมวดหมู่:ภาพยนตร์แอนิเมชัน
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ดิสนีย์
เรือกลไฟวิลลี่

ไฟล์:Mickey Mouse.svg|thumb|200px|มิกกี้ เมาส์ ทำหน้าที่เป็นผู้ถือหางเสือเรือใน เรือกลไฟวิลลี่ (ภาพนี้เป็นเครื่องหมายการค้าอย่างเป็นทางการของเดอะวอลต์ดิสนีย์ในปัจจุบัน)
เรือกลไฟวิลลี่ (Steamboat Willie) เป็นภาพยนตร์การ์ตูนสั้น ที่ออกฉายเมื่อวันที่ 18 พฤศจิกายน ค.ศ. 1928 ผลิตในรูปแบบขาวดำโดยเดอะวอลต์ดิสนีย์สตูดิโอส์ ในเครือเดอะวอลต์ดิสนีย์ เรือกลไฟวิลลี่ ได้รับการพิจารณาว่าเป็นการเปิดตัวมิกกี้ เมาส์ เช่นเดียวกันแฟนสาว มินนี่ เมาส์ แม้ตัวละครทั้งสองจะปรากฏขึ้นหลายเดือนก่อนหน้านั้นแล้วในการทดลองฉายภาพยนตร์ 2 เรื่องก่อนหน้า แต่เรือกลไฟวิลลี่ถือเป็นภาพยนตร์มิกกี้ลำดับแรกที่เผยแพร่สู่สาธารณะ
ดิสนี่ย์ได้ใช้ระบบ ซินิโฟน (Cinephone) ที่ถูกพัฒนาโดย แพท พาวเวอร์ส โดยการลอกเลียนแบบมาจากระบบโฟโนฟิลม์ (Phonofilm) ของ Lee De Forest นักประดิษฐ์ชื่อดังของสหรัฐอเมริกา โดย "เรือกลไฟวิลลี่" ออกฉายครั้งแรกที่โรงภาพยนตร์มอสส์โคโลนี่เธียเตอร์ นครนิวยอร์ก โดยฉายเป็นภาพยนตร์สั้นให้ผู้ชมได้ชมก่อนการชมภาพยนตร์เรื่อง แก๊งค์ วอร์ อย่างไรก็ตามปรากฏว่าเรือกลไฟวิลลี่ได้รับความนิยมเป็นอย่างมาก ขณะที่ภาพยนตร์เรื่อง แก๊งค์ วอร์ ไม่ได้รับความนิยมเท่าที่ควร โคลัมเบียพิคเจอร์สจึงได้ตัดสินใจจัดจำหน่าย เรือกลไฟวิลลี่ ออกไปทั่วประเทศ
ภาพยนตร์ดังกล่าวยังโดดเด่นจากการเป็นการ์ตูนเรื่องแรก ๆ ที่ใช้เสียงประกอบซิงโครไนซ์ หรือจะกล่าวโดยละเอียดกว่านั้นคือ เป็นการ์ตูนเรื่องแรกที่นำเสนอเสียงในฟิล์มหลังผลิตทั้งหมด ซึ่งทำให้แตกต่างจากการ์ตูนเสียงทั้งหมดก่อนหน้านั้น และยังมีระดับความนิยมเหนือกว่าด้วย
ชื่อเรื่องนี้เป็นการล้อเลียนภาพยนตร์เรื่อง Steamboat Bill Jr (ค.ศ. 1928) ขณะที่เพลงประกอบการ์ตูน เช่น Steamboat Bill และ Turkey in the Straw สร้างขึ้นโดย Wilfred Jackson วอลต์ ดิสนี่ย์ พากย์เสียงทั้งหมดในฟิล์ม แม้จะมีบทสนทนาฟังไม่ได้ศัพท์อยู่บ้างเล็กน้อย
"เรือกลไฟวิลลี่" ได้รับเลือกให้อยู่อันดับที่ 13 ใน 50 ภาพยนตร์การ์ตูนที่ยิ่งใหญ่ที่สุดตลอดกาล โดยได้รับเลือกมาเป็นอันดับที่ 13 และได้จัดเก็บในหอสมุดคองเกรส เพื่อการอนุรักษ์ในยูไนเต็ดสเตทเนชันแนลฟิล์มรีจิสทรี โดยถือว่า "มีความสำคัญทางวัฒนธรรม ประวัติศาสตร์ หรือสุนทรียะ"

**อ้างอิง**

**แหล่งข้อมูลอื่น**
  Steamboat Willie date=2008-03-27  at  The Encyclopedia of Disney Animated Shorts date=2013-01-13 - 0019422-  The Test Screening of Steamboat Willie
หมวดหมู่:ภาพยนตร์ที่ออกฉายในคริสต์ทศวรรษ 1920
หมวดหมู่:ภาพยนตร์แอนิเมชัน
หมวดหมู่:ภาพยนตร์อเมริกัน
หมวดหมู่:ภาพยนตร์ดิสนีย์
หมวดหมู่:ภาพยนตร์ขาวดำ
หมวดหมู่:ภาพยนตร์สั้นมิกกี้ เมาส์
หมวดหมู่:ภาพยนตร์อนุรักษ์หอทะเบียนภาพยนตร์แห่งชาติสหรัฐ
หมวดหมู่:ภาพยนตร์ที่มีฉากบนเรือ
หมวดหมู่:ภาพยนตร์ตลกเพลงอเมริกัน
ใจ

ใจ อาจหมายถึง- หัวใจ - อวัยวะในร่างกายสิ่งมีชีวิต- จิตใจ - ความรู้สึกนึกคิด เชาว์ปัญญา ความสำนึก

**ดูเพิ่ม**
 ไจ
รัฐจิ้น

จิ้น เป็นรัฐที่สำคัญในช่วงกลางของ ราชวงศ์โจว ในตอนแรกแคว้นจิ้นเป็นแคว้นที่ยังไม่พัฒนา  แต่เมื่อจิ้นเหวินกงขึ้นครองราชย์  พระองค์ได้ทรงทำให้แคว้นจิ้นกลายเป็นแคว้นที่มีอำนาจทางเหนืออย่างรวดเร็ว ในขณะนั้นแคว้นฉู่ซึ่งอยู่ทางตอนใต้ก็อยากขึ้นเป็นผู้นำแคว้น(ปาอ๋อง) ในปี 632 ก่อนคริสต์ศักราช แคว้นจิ้นและแคว้นฉู่เปิดศึกรบครั้งใหญ่ กองทัพฉู่แพ้อย่างราบคาบ พระเจ้าจิ้นเหวินแห่งแคว้นจิ้น（晋国）จึงได้ทรงขึ้นเป็นมหาราชาแห่งที่ราบตอนกลางนับจากนั้นเป็นต้นมา การแย่งชิงอำนาจมหาราชาระหว่างแคว้นจิ้นและแคว้นฉู่ดำเนินต่อเนื่องมาเป็นเวลาร้อยกว่าปี สุดท้ายพระเจ้าฉู่จวงหวังก็ทรงสามารถรบชนะกองทัพจิ้นได้ และขึ้นเป็นมหาราชาแห่งที่ราบตอนกลาง  ตอนหลังแคว้นจิ้นได้ล่มสลายลงและได้แบ่งเป็นแคว้น จ้าว เว่ย หาน
หมวดหมู่:รัฐสิ้นสภาพในประเทศจีน
หมวดหมู่:รัฐสิ้นสภาพในประเทศจีน
หมวดหมู่:รัฐในยุควสันตสารท
หมวดหมู่:รัฐจีนโบราณ
วัดจอมเขามณีรัตน์

วัดจอมเขามณีรัตน์ (ວັດຈອມເຂົາມະນີລັດ วัดจอมเขามะนีลัด) ตั้งอยู่บนเนินเขาเหนือเมืองห้วยทราย หันหน้าไปทางอำเภอเชียงของ ประเทศไทย มีความสูงประมาณ 100 เมตร ห่างจากท่าเรือท่าด่าน 200 เมตร ภายในบริเวณวัดมีพระอุโบสถขนาดกลาง สร้างด้วยไม้สักศิลปะแบบไทใหญ่ ผนังด้านในของพระอุโบสถมีจิตรกรรรมฝาผนังสีน้ำมันเป็นศิลปะแบบลาว มีสีสันสวยงาม มีหอหลองซึ่งมีระฆังและกลองใหญ่ เมื่ออยู่บนหอหลองจะเห็นทิวทัศน์ของแม่น้ำโขงและฝั่งไทยอย่างชัดเจน วัดแห่งนี้ได้รับการปฏิสังขรณ์ใหม่โดยสมเด็จพระเทพรัตน์ราชสุดาเมื่อเสด็จประพาสเมืองห้วยทรายเมื่อ พ.ศ. 2537 บนเนินเขาใกล้ๆกันมีป้อมกาโมของ ฝรั่งเศส ปัจจุบันเป็นที่ตั้งของทหารลาว ไม่อนุญาตให้คนภายนอกเข้าไป
จอมเขามณีรัตน์
หมวดหมู่:สิ่งก่อสร้างในแขวงบ่อแก้ว